钦定古今图书集成/明伦汇编/官常典/第758卷 > 徐永泰
## 钦定古今图书集成/明伦汇编/官常典/第758卷 > 徐永泰

按《南安县志》：“永泰，字尔舒，文学焯之子。以林春中崇
祯丙子武举，乃复姓名。叙平寇功，授守备。壬午间，邑
有山寇斗姥之变，当事檄永泰相机剿抚。永泰选数
骁卒自随，单骑直入，遂擒其魁，馀党悉解散，升都司。
癸未，奉旨督水师江东，寻调九江游击。甲申春，调镇
江参将，随晋总兵。逆击叛寇于江，奋力疾战，不避矢”
石，遂死之。事闻，赠荣禄大夫、都督同知，谥“武靖”；赐祭
葬，荫一子。